**ELEMENTI OCJENJIVANJA**

Za nastavni predmet Glazbena kultura , elementi ocjenjivanja su sljedeći:

1. **Pjevanje i sviranje**
2. **Intonacija, ritam, glazbeno pismo**
3. **Osnove glazbene umjetnosti ( za 4.razred može slušanje i analiziranje glazbe)**
4. **Aktivnost ( po izboru učitelja!)**

**KRITERIJI OCJENJIVANJA - PRAĆENJE, VREDNOVANJE I OCJENJIVANJE U NASTAVI GLAZBENE KULTURE**

Kriteriji ocjenjivanja po pojedinom elementu:

**1.)PJEVANJE I SVIRANJE**

**Odličan (5):**

* učenik se kontinuirano uključuje u aktivnost pjevanja
* iskazuje kontinuirano interes za aktivno muziciranje
* vrlo aktivan u svim glazbenim aktivnostima
* zainteresiran je za aktivnost sviranja

**Vrlo dobar (4):**

* učenik pokazuje interes za aktivno muziciranje ali ne kontinuirano, interes oscilira
* potrebno ga je povremeno poticati na sudjelovanje u zajedničkim glazbenim aktivnostima u razredu.

**Dobar(3):**

* učenik često ne sudjeluje u zajedničkom pjevanju te u drugim oblicima aktivnog muziciranja
* potrebno ga je neprestano poticati na uključivanje u glazbene aktivnosti

**Dovoljan (2):**

* učenik vrlo rijetko sudjeluje u pjevanju i drugim oblicima aktivnog muziciranja
* često ne reagira na poticaje koji dolaze od učitelja
* nedostaje koncentracija te se nedovoljno uključuje u rad za vrijeme glazbenih aktivnosti.

**Nedovoljan (1):**

* kontinuirano odbija suradnju, ne uključuje se u zajedničke aktivnosti
* tijekom godine uopće ne sudjeluje u pjevanju kao ni u drugim oblicima glazbenih aktivnosti u razredu
* nedostaje interes za glazbene aktivnosti unatoč konstantnom poticanju sa strane učitelja

Aktivno muziciranje učenika,ocjenjujemo na način da ocjena je poticajna i motivirajuća za učenika.

**2.) INTONACIJA, RITAM, GLAZBENO PISMO**

**Ocjena odličan(5):**

* učenik prepoznaje, razlikuje, uspoređuje i analizira glavne glazbene sastavnice u glazbenom djelu
* poznaje osnove notnog pisma

**Vrlo dobar (4)** :

* učenik prepoznaje, razlikuje, uspoređuje i analizira glavne glazbene sastavnice u glazbenom djelu uz malu pomoć učitelja
* poznaje osnove notnog pisma uz malu pomoć učitelja

**Dobar(3)** :

* učenik prepoznaje, razlikuje, uspoređuje i analizira glavne glazbene sastavnice u glazbenom djelu uz bitnu pomoć učitelja
* osnove notnog pisma poznaje uz puno pogrešaka, nije usvojio primjenu istih te primjenjuje uz bitnu pomoć učitelja

**Dovoljan(2)**:

* za izvedbu većine elemenata potrebna je stalna pomoć učitelja

**Nedovoljan (1):**

* učenik nije usvojio obrađene sadržaje
* učenik ne prepoznaje elemente niti na razini prepoznavanja
* nije usvojio osnove notnog pisma
* nedostaje interes za usvajanje sadržaja unatoč konstantnom poticanju sa strane učitelja

**3.) OSNOVE GLAZBENE UMJETNOSTI**

**Odličan (5):**

* poznaje značajke određenog folklornog područja ( povezuje pjesme sa određenim folklornim područjem)
* poznaje glazbena djela, glazbala – auditivno i vizualno
* poznaje glazbene sastavnice, glazbene cjeline i oblike
* vlada obrađenom glazbenom terminologijom
* ima razvijeno opće znanje koje primjenjuje i povezuje sa novostečenim znanjima

**Vrlo dobar (4):**

* prepoznaje većinu značajki određenog folklornog područja
* prepoznaje većinu značajki glazbenih djela, glazbala – auditivno i vizualno
* djelomično prepoznaje glazbene sastavnice, glazbene cjeline i oblike
* djelomično uspoređuje, analizira, povezuje i zaključuje
* koristi se glazbenim terminima

**Dobar (3):**

* prepoznaje osnovne značajke određenog folklornog područja
* nesamostalno prepoznaje glazbena djela, glazbala – auditivno i vizualno
* djelomično prepoznaje glazbene sastavnice, glazbene cjeline i oblike
* nesamostalno povezuje, uspoređuje, analizira, zaključuje
* djelomično izvodi zaključke

**Dovoljan (2):**

* nesamostalno prepoznaje vrlo mali broj glazbenih djela
* prepoznaje mali broj glazbala
* oskudno koristi glazbene termine
* potreban veliki poticaj i pomoć

**Nedovoljan (1):**

* učenik nije usvojio obrađene sadržaje unatoč poticanja sa strane učitelja
* učenik ne prepoznaje glazbena djela, glazbala niti na razini prepoznavanja
* učenik ne uspijeva povezivati i uspoređivati zbog neusvojenih sadržaja

**4.) AKTIVNOST**

**Odličan ( 5):**

* sudjeluje u svim glazbenim aktivnostima tijekom nastavnog procesa
* iznimno je marljiv, zainteresiran, aktivan i ambiciozan
* savjesno pristupa radu
* vesele ga nove spoznaje te za iste iskazuje interes
* samoinicijativno se javlja tijekom ponavljanja, kontinuirano i aktivno sudjeluje tijekom nastavnog procesa

**Vrlo dobar (4)**:

* ima razvijene glazbene sposobnosti,nedostaje redovitost u radu
* treba ga poticati na rad tijekom nastavnog procesa
* aktivnost oscilira, nije kontinuirana
* ne ulaže dovoljno napora, te ne izražava svoje sposobnosti

**Dobar (3):**

* površan u radu, samo povremeno zainteresiran
* povremeno aktivan tijekom nastavnog procesa
* ne javlja se samoinicijativno, treba ga poticati na sudjelovanju tijekom ponavljanja

**Dovoljan (2):**

* ne želi suradnju, treba ga poticati i motivirati
* često dekoncentriran te ne iskazuje interes za aktivnosti
* treba ga motivirati i za najmanju aktivnost
* povremeno odbija sudjelovati u aktivnostima tijekom nastavnog procesa

**Nedovoljan (1):**

* odbija suradnju u potpunosti, ne sudjeluje u aktivnostima tijekom nastavnog procesa
* odupire se, ne sluša i ne reagira na poticaj učitelja
* ne donosi redovito pribor
* ometa nastavu unatoč upozorenjima učitelja
* ometa ostale učenike u radu tijekom nastavnog procesa